biswa921/orwiki-latest-pages-articles-raw huggingface dataset:
ମାଷ୍ଟର ମିତ୍ରସେନ ଥାପା ମଗର

ମାଷ୍ଟର ମିତ୍ରସେନ (ଜନ୍ମ ୨୯ ଡିସେମ୍ବର ୧୮୯୫ – ୭ ଏପ୍ରିଲ ୧୯୪୬) ଜଣେ ନେପାଳୀ ଲୋକ ଗାୟକ, ଗୀତ ଲେଖକ, ନାଟ୍ୟକାର ଓ ସାମାଜିକ କର୍ମୀ ଥିଲେ । ସେ ଆର୍ମି ପରିତ୍ୟାଗ କରି ନେପାଳୀ ସଙ୍ଗୀତ ଓ ସାମାଜିକ ଉନ୍ନତି କଳ୍ପେ କାମ କରିବାକୁ ଲାଗିଲେ । ନେପାଳ ସମାଜର ବିଭିନ୍ନ ବିଭାଗରେ ତାଙ୍କର ଉଲ୍ଲେଖନୀୟ ଅବଦାନ ଥିଲା । 

 ପ୍ରାକ୍ ଜୀବନ 

ଜନ୍ମ ସ୍ଥାନ
ମିତ୍ରସେନ ଭାରତର ଧର୍ମଶାଳାର ଭଗସୁ କାଣ୍ଟନମେଣ୍ଟରେ ୨୯ ଡିସେମ୍ବର ୧୮୯୫ ମସିହାରେ ଜନ୍ମ ଗ୍ରହଣ କରିଥିଲେ । ତାଙ୍କର ପିତାଙ୍କ ନାମ ମନବିରସେନ ଥାପା ମଗର ଥିଲା ଓ ମାତାଙ୍କ  ନାମ ରାଧା ଥାପା ମଗର ଥିଲା । ତାଙ୍କର ଅଜାଙ୍କ ନା ସୁରେନ୍ଦ୍ରସେନ ଥାପା ଥିଲା ଓ ତାଙ୍କର ଦିଗବିଜୟ ସେନ ଥାପା ନାମକ ଏକ ମାତ୍ର ପୁଅ ଥିଲେ । ତାଙ୍କର ପୁର୍ବ ପୁରୁଷଙ୍କ ଘର ନେପାଳର ପର୍ବତ ଜିଲ୍ଲାରେ ଥିବା ରଖୁ ପୁଲ ଗ୍ରାମରେ ଥିଲା ।Harsha Bahadur Budha Magar, p.7.

thumb|Master Mitrasen on a 1999 poststamp of Nepal.|240px

ଶିକ୍ଷା
ଭଗସୁ କାଣ୍ଟନମେଣ୍ଟରେ କୌଣସି ବିଦ୍ୟାଳୟ ନ ଥିବାରୁ ସେ ପ୍ରଥମେ ତାଙ୍କର ପିତାଙ୍କଠାରୁ ପ୍ରାଥମିକ ଶିକ୍ଷା ଲାଭ କରିଥିଲେ । ଆଠ ବର୍ଷ ବୟସରେ ସେ ତାଙ୍କ ଘରଠାରୁ ୫ ମାଇଲ ଦୂରରେ ଥିବା ଏକ ପ୍ରାଥମିକ ବିଦ୍ୟାଳୟରେ ପ୍ରଥମ ଗ୍ରେଡ ଛାତ୍ର ଭାବରେ ନାମ ଲେଖାଇଥିଲେ । ତାଙ୍କ ପିତାଙ୍କଠାରୁ ସେ ଭାନୁଭକ୍ତଦ୍ୱାରା ଅନୁବାଦିତ ରାମାୟଣ ଶିକ୍ଷା କରିଥିଲେ । Harsha Bahadur Budha Magar, p. 11.

ମିଲିଟାରୀ ସେବା
ମାତ୍ର ୧୬ ବର୍ଷ ବୟସ ହୋଇଥିଲା ବେଳେ ସେ ୧/୧ ଗୁର୍ଖା ରାଇଫଲରେ ଯୋଗଦାନ କରିଥିଲେ । ସେହି ୟୁନିଟରେ ତାଙ୍କ ପୂର୍ବ ପୁରୁଷମାନେ ମଧ୍ୟ ସେବା କରିଥିଲେ ।  ବିଶ୍ୱ ଯୁଦ୍ଧ ୧ ସମୟରେ ସେ ୧୯୧୪ ମସିହାରେ ତାଙ୍କର ୟୁନିଟକୁ ନେଇ ଫ୍ରାନସରେ ଯୁଦ୍ଧ କରିଥିଲେ ।  ସେ ମିଲିଟାରୀ ସେବ ୧୯୨୦ ମସିହାର ପରିତ୍ୟାଗ କରିଥିଲେ । ସାମାଜିକ କର୍ମୀ ଭାବରେ କାମ କରିବାକୁ ତାଙ୍କର ସ୍ପୃହା ଥିବାରୁ ସେ ତାଙ୍କର ଅବଶିଷ୍ଟ ଜୀବନ ନେପାଳର ସାମାଜିକ ଓ ସଙ୍ଗୀତର ଉନ୍ନତି ନିମନ୍ତେ ଉତ୍ସର୍ଗ କରିଥିଲେ ।Harsha Bahadur Budha Magar, pp. 13–14.

ସଙ୍ଗୀତ ଅବଦାନ
ଭାରତ ଓ ନେପାଳରେ ବାସ କରୁଥିବା ନେପାଳୀ ଲୋକମାନଙ୍କ ପାଖକୁ ତାଙ୍କର ହାରମୋନିଅମ ବାଦ୍ୟ ଧରି ପରିଭ୍ରମଣରେ ଯାଇଥିଲେ । ନେପାଳୀ ଲୋକମାନଙ୍କ ମଧ୍ୟରେ ତାଙ୍କର ଲୋକ ସଙ୍ଗୀତ ଅତି ଲୋକପ୍ରିୟ ହୋଇଥିଲା । ତାଙ୍କର କେତେକ ଲୋକପ୍ରିୟ ଗୀତର ନାମ "ଲହୁରେ କୋ ରେଲିମାଇ ଫଶିନାଇ ରାମରୋ", "ଧନ କୋ ବାଲା ଝୁଲ୍ୟୋ ହଜୁର ଦାଶଇନ ରମାଇଲୋ" ଓ "ମଲାଇ ଖୁତ୍ରୁକାଇ ପର୍ୟୋ ଜେଥନ ତିମରୋ ବ‌ହିନି" ଇତ୍ୟାଦି । ସେ ନେପାଳୀ ସଙ୍ଗୀତରେ ୯୭ଟି ଗୀତ ଗାଇ ୨୪ଟି ଡିସ୍କ ରେକର୍ଡ଼ ପ୍ରସ୍ତୁତ କରିଥିଲେ ।Harsha Bahadur Budha Magar, p. 42. ସେ କେବଳ ଗାୟକ ନଥିଲେ, ତାହା ସ‌ହିତ ନାଟକ, କାହାଣୀ, ଉପନ୍ୟାସ, ରଚନା ଓ ଗୀତ ରଚନା ମଧ୍ୟ କରିଥିଲେ । ତାଙ୍କର ନେପାଳୀ ସମାଜକୁ ସାମାଜିକ ଓ ସଙ୍ଗୀତର ଅନବଦ୍ୟ ଅବଦାନ ନିମନ୍ତେ ତାଙ୍କ ଛବି ଥିବା ଡାକ ଟିକେଟ ଉଭୟ ଭାରତ ଓ ନେପାଳରେ ଛପା ହୋଇଥିଲା । Himal Khabarpatrika. Kathmandu, Nepal. 1–16 September 2010. p.62. ନେପାଳୀ ସଙ୍ଗୀର ଓ ସମାଜକୁ ଆଗକୁ ନେବାପାଇଁ ଓ ତାଙ୍କୁ ସ୍ମରଣ ରଖିବା ପାଇଁ ଏକ ମିତ୍ରସେନ ଏକାଡେମୀ ଖୋଲିଥିଲେ ।  ତାଙ୍କର ଅବଦାନ ହିଁ ତାଙ୍କୁ "ମାଷ୍ଟର" କରିଦେଲା ଓ ସେ ଅମର ହୋଇଗଲେ । 
thumb|Master Mitrasen Thapa's song.|250px

ଆଧାର
ପ୍ରବୋଧ କୁମାର ମିଶ୍ର

ପ୍ରବୋଧ କୁମାର ମିଶ୍ର (ଜନ୍ମ: ୧୯୩୭) ଜଣେ ସଂସ୍କୃତ ପଣ୍ଡିତ ତଥା ଲେଖକ । ସେ ଦୁଇଥର ଓଡ଼ିଆ ସାହିତ୍ୟ ଏକାଡେମୀ ପୁରସ୍କାର ପାଇଛନ୍ତି । ୧୯୮୭ ମସିହାରେ ସେ ମଳୟଦୂତମ୍ ପାଇଁ ସଂସ୍କୃତ ସାହିତ୍ୟ ବିଭାଗରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ଏବଂ ୨୦୧୧ ମସିହାରେ ଓଡ଼ିଆ ଜାତିର ଇତିହାସ ଓ ସଂସ୍କୃତି ପାଇଁ ପ୍ରବନ୍ଧ ଓ ସମାଲୋଚନା ବିଭାଗରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।

 ରଚନାବଳୀ 
+ପୁସ୍ତକପ୍ରକାଶନ ସମୟବିଷୟବସ୍ତୁଓଡ଼ିଆ ଜାତିର ଇତିହାସ  ଓ ସଂସ୍କୃତି, ଭାଗ ୧୨୦୦୮, ୨୦୧୨ (୨ୟ ସଂସ୍କରଣ)ପ୍ରବନ୍ଧ, ଇତିହାସ, ଖାରବେଳ, ଗୁପ୍ତ  ରାଜତ୍ୱଓଡ଼ିଆ ଜାତିର ଇତିହାସ  ଓ ସଂସ୍କୃତି, ଭାଗ – ୨୨୦୦୮, ୨୦୧୨ (୨ୟ ସଂସ୍କରଣ)ପ୍ରବନ୍ଧ, ଇତିହାସ, ଭାଷା,  ପରମ୍ପରା, ଲୋକସଂସ୍କୃତିଯୁଗର ଆହ୍ୱାନ୧୯୬୪ଜବାହରଲାଲ ନେହେରୁ, କବିତାନଅଟି ଗୋଲାପ୧୯୬୧କବିତାସମ୍ପୂର୍ଣ୍ଣ ଓଡ଼ିଶା  ଇତିହାସ୧୯୯୯ଇତିହାସ, କଳିଙ୍ଗ, ମରାଠା,  ବ୍ରିଟିଶ, ଓଡ଼ିଆ, ଗଡ଼ଜାତ,ମୟୂରଭଞ୍ଜ ଇତିହାସ ଓ  ସଂସ୍କୃତିର ମୁଖ୍ୟଧାରା୨୦୦୧ଇତିହାସ, ସଂସ୍କୃତି, ଆଦିବାସୀ,  ବିଦ୍ରୋହବନ୍ଦେ ଭାରତମ୍୨୦୧୪ସଂସ୍କୃତ କବିତାବଳୀ

 ସମ୍ମାନ ଓ ପୁରସ୍କାର 

 ୧୯୮୭: ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (ସଂସ୍କୃତ ସାହିତ୍ୟ)
 ୨୦୧୧: ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (ପ୍ରବନ୍ଧ ଓ ସମାଲୋଚନା)

ଆଧାର

ଶ୍ରେଣୀ:୧୯୩୭ ଜନ୍ମ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଜୀବିତ ବ୍ୟକ୍ତି
ଭାସୋପ୍ରେସିନ

ଭାସୋପ୍ରେସିନ, ଏକ ବିକ୍ରୟ ନାମ ଆର୍ଗିପ୍ରେସିନ, ଏକ ଔଷଧ ଯାହା 'ସକ୍'ରେ  ତରଳ ପଦାର୍ଥ ଉପ‌ଯୋଗକାରୀ ରିସସିଟେସନ ବା  ନର୍-ଏପିନେଫ୍ରିନ ସାହାଯ୍ୟ ନେଇ ମଧ୍ୟ କୌଣସି ଫଳପ୍ରଦ  ନ ହେଲେ   ବ୍ୟବହୃତ ହୁଏ | ହୃଦ୍‌‌ରୋଧ, ମଧୁମେହ ଇନସିପିଡସ, ପାରାଲିଟିକ ଇଲିଅସ ଏବଂ ଖାଦ୍ୟନଳୀ ରକ୍ତସ୍ରାବ ରୋଗମାନଙ୍କରେ ମଧ୍ୟ ଏହା ବ୍ୟବ‌ହାର କରାଯାଇପାରେ ।  ଏହା ଅନେକ ଡାକ୍ତରୀ ପରୀକ୍ଷଣର ଅଂଶ ଭାବରେ ମଧ୍ୟ ବ୍ୟବହୃତ ହୋଇପାରେ |  ଏହା ଇଞ୍ଜେକ୍ସନଦ୍ୱାରା ଦିଆଯାଏ |  ପ୍ରଭାବ ଆରମ୍ଭ ହୋଇ ୧୫ ମିନିଟରେ ମଧ୍ୟରେ ଦ୍ରୁତ ଗତିରେ ସର୍ବାଧିକ ପ୍ରଭାବ ପ୍ରଭାବ ପଡ଼ିଥାଏ ।  

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ମୁଣ୍ଡ ବୁଲା, ପେଟ ଫମ୍ପା, ମୁଣ୍ଡ ବିନ୍ଧା କିମ୍ବା କମ୍ପନ ହୋଇପାରେ |  ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ମନ୍ଥର ହୃଦସ୍ପନ୍ଦନ, ମେସେଣ୍ଟେରିକ୍ ଇସକେମିଆ, ଜଳ ବିଷକ୍ରିୟା ଏବଂ କରୋନାରୀ ସ୍ୱଳ୍ପ ରକ୍ତ ପ୍ରବାହ ଅନ୍ତର୍ଭୁକ୍ତ ହୋଇପାରେ |   ଗର୍ଭାବସ୍ଥାର ପରବର୍ତ୍ତୀ ଭାଗରେ ଏହା ଦେଲେ ଜରାୟୁର ସଂକୋଚନ ହୋଇପାରେ |  ଏହା ଭାସୋପ୍ରେସିନ ରିସେପ୍ଟରକୁ ସକ୍ରିୟ କରି ରକ୍ତନଳୀ ସଂକୋଚନ କରି  କାର୍ଯ୍ୟକ୍ଷମ ହୁଏ |  ବୃକ୍‌କରେ ପରିସ୍ରାର ସାନ୍ଦ୍ରତା ବୃଦ୍ଧିପାଏ । 

ଭାସୋପ୍ରେସିନ ସର୍ବ ପ୍ରଥମେ ୧୯୫୩ ମସିହାରେ ଭିନସେଣ୍ଟ ଡୁ ଭିଗନୋଡ଼ ଅଲଗା କରିଥିଲେ । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ |  ଯୁକ୍ତରାଜ୍ୟରେ ଏହାର ୨୦ ୟୁନିଟ୍ର ଏକ ଭାଏଲ ନିମନ୍ତେ ଏନଏଚଏସ ୨୦୨୦ ମସିହାର 80 ପାଉଣ୍ଡ ଖର୍ଚ୍ଚ କରିଥାଏ |  ଯୁକ୍ତରାଷ୍ଟ୍ରରେ ଏହା ପ୍ରାୟ ୬୦ ଡଲାର ଅଟେ | 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ଏସ୍. ମୁରଲୀଧର

ଜଷ୍ଟିସ ଏସ୍. ମୁରଲୀଧର ଜଣେ ଭାରତୀୟ ବିଚାରପତି । ବର୍ତ୍ତମାନ ସେ ଓଡ଼ିଶା ଉଚ୍ଚ ନ୍ୟାୟାଳୟର ପ୍ରଧାନ ବିଚାରପତି ଅଟନ୍ତି । ସେ ପଞ୍ଜାବ ଏବଂ ହରିୟାଣା ଉଚ୍ଚ ନ୍ୟାୟାଲୟର ପୂର୍ବତନ ବିଚାରପତି । ସେ ପ୍ରଥମେ ମେ ୨୦୦୬ରେ ଭାରତର ରାଷ୍ଟ୍ରପତିଙ୍କଦ୍ୱାରା ଦିଲ୍ଲୀ ହାଇକୋର୍ଟରେ ବିଚାରପତି ଭାବରେ ନିଯୁକ୍ତ ହୋଇଥିଲେ । ସେ ୬ ମାର୍ଚ୍ଚ ୨୦୨୦ରେ ପଞ୍ଜାବ ଏବଂ ହରିୟାଣାର ହାଇକୋର୍ଟରେ ବିଚାରପତି ପଦବୀରେ ଅବସ୍ଥାପିତ ହୋଇଥିଲେ ।

 ଶିକ୍ଷା 
ମାଡ୍ରାସ ବିଶ୍ୱବିଦ୍ୟାଳୟ ଅଧିନରେ ଚେନ୍ନାଇ ବିବେକାନନ୍ଦ ମହାବିଦ୍ୟାଳୟରୁ ୧୯୮୧ ମସିହାରେ ସ୍ନାତକୋତ୍ତର ବିଜ୍ଞାନ (ରସାୟନ ବିଜ୍ଞାନ)ରେ ପ୍ରଥମ ଶ୍ରେଣୀ ହାସଲ କରିଥିଲେ । ଏହାପରେ ମାଡ୍ରାସ ବିଶ୍ୱବିଦ୍ୟାଳୟରୁ ଆଇନରେ ପ୍ରଥମ ଶ୍ରେଣୀରେ ବି.ଏଲ. (B.L.) ଡ଼ିଗ୍ରୀ ହାସଲ କରିବା ସହ Lakshminarasa Reddi, the L.C. Miller Medals and the Carmichael and Innes Prize, 1984ଦ୍ୱାରା ସମାନିତ ହୋଇଥିଲେ । ଜଣେ ଆଇନ ଛାତ୍ର ଭାବରେ ସେ ମାଡ୍ରାସ ଆଇନ କଲେଜର ଦୁଇ ସଦସ୍ୟ ବିଶିଷ୍ଟ ଦଳର ଅଂଶ ଥିଲେ, ଯାହା ସର୍ବ ଭାରତୀୟ ସ୍ତରରେ ମୂଟ କୋର୍ଟ ପ୍ରତିଯୋଗିତାରେ ବିଜୟ ଲାଭ କରିଥିଲା ଏବଂ ଫଳ ସ୍ୱରୂପ ଏପ୍ରିଲ ୧୯୯୮୪ରେ ୱାସିଂଟନ ଡି ସି ଅନୁଷ୍ଠିତ ୨୫ତମ  :en:Philip C. Jessup International Law Moot Court Competition held at Washington D.C.ରେ ଭାରତର ପ୍ରତିନିଧିତ୍ୱ କରିଥିଲା । ୧୯୯୦ ମସିହାରେ ନାଗପୁର ବିଶ୍ୱବିଦ୍ୟାଳୟରୁ ପ୍ରଥମ ଶ୍ରେଣୀରେ LL.M. ଡିଗ୍ରୀ ଲାଭ କରି ୨୦୦୩ରେ  ଦିଲ୍ଲୀ ବିଶ୍ୱବିଦ୍ୟାଳୟରୁ "Legal Aid and the Criminal Justice System in India" ବିଷୟରେ ଡ଼କ୍ଟରେଟ ଉପାଥି ଲାଭ କରିଥିଲେ । ସେ ମଧ୍ୟ :en:Institute of Company Secretaries of Indiaର ଫେଲୋସିପ ଲାଭ କରିଥିଲେ ।
 ଐତିହାସିକ ଫୈସଲା 
 ଆର୍ବିଟ୍ରେସନ ସମ୍ବନ୍ଧୀୟ 

 Intertoll ICS Cecons O & M Co. Pvt. Ltd. v. National Highways Authority of India (2013)
 M/S. Lanco-Rani (JV) v. NHAI (2016)
 Gulshan Khatri v. Google Inc.(2017)
 ବୌଦ୍ଧିକ ସମ୍ପଦା ସମ୍ବନ୍ଧୀୟ 

 Banyan Tree Holding (P) Limited v. A. Murali Krishna Reddy (2009)
 F. Hoffmann-LA Roche Ltd. v. Cipla Ltd. (2009)
 Bayer Corporation v. Union of India (2010)
 Nippon Steel Corporation v. Union of India (2011)

 ବ୍ୟକ୍ତିଗତ ଜୀବନ 
ସ୍ୱାଧୀନ ଭାବେ ଆଇନ ଗବେଷଣା କରୁଥିବା  ଉଷା ରମାନାଥନ ହେଉଛନ୍ତି ଏସ୍. ମୁରଲୀଧରଙ୍କ ସହଧର୍ମିଣୀ ।

 ଆଧାର 

ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି
ପୂର୍ଣ୍ଣ ଚନ୍ଦ୍ର ମାଝି

ପୂର୍ଣ୍ଣ ଚନ୍ଦ୍ର ମାଝି ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୮ ମସିହାରେ ଲକ୍ଷ୍ମୀପୁର ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ ନିର୍ବାଚନରେ ସେ ୧୩ଶ  ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ପୂର୍ଣ୍ଣ ଚନ୍ଦ୍ର ମାଝିଙ୍କ ବାପାଙ୍କ ନାମ ଅନନ୍ତରାମ ମାଝି, ଯିଏକି ଜଣେ ବିଧାୟକ ଭାବରେ ଓଡ଼ିଶା ବିଧାନ ସଭାରେ କାର୍ଯ୍ୟ କରିଥିଲେ ।

 ରାଜନୈତିକ ଜୀବନ 
ପୂର୍ଣ୍ଣ ଚନ୍ଦ୍ର ମାଝି ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।

 ଆଧାର 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ରାୟଗଡ଼ା ଜିଲ୍ଲାର ଲୋକ
ଶ୍ରେଣୀ:୧୩ଶ  ଓଡ଼ିଶା ବିଧାନ ସଭାର ସଭ୍ୟ
ଗୁଏଫେନେସିନ

ଗୁଏଫେନେସିନ, ଏକ ବ୍ୟବସାୟୀକ ନାମ ମୁସିନେକ୍ସ,  ଏକ  ଔଷଧ ଯାହା ଶ୍ୱାସନଳୀରୁ ଖଙ୍କାର ବାହାର କରିବାରେ ସାହାଯ୍ୟ କରିଥାଏ |  ଏହା କାଶକୁ ହ୍ରାସ କରେ କି ନାହିଁ ତାହା ଅସ୍ପଷ୍ଟ।  ୬ ବର୍ଷରୁ କମ୍ ପିଲାମାନଙ୍କଠାରେ ବ୍ୟବହାର ସୁପାରିଶ କରାଯାଏ ନାହିଁ |  ଏହା ପ୍ରାୟ ଅନ୍ୟ ଔଷଧ ସହିତ ମିଶି ବ୍ୟବହୃତ ହୁଏ |  ଏହା ପାଟିରେ ଦିଆଯାଏ | 

ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବୁଲାଇବା, ନିଦ୍ରାହୀନତା, ଚର୍ମ ରାସ, ଏବଂ ଅଇ ଲାଗିପାରେ |  ଗର୍ଭାବସ୍ଥାରେ ଏହା ସଠିକ୍ ଭାବରେ ଅଧ୍ୟୟନ କରାଯାଇ ନ ଥିବାବେଳେ ଏହା ନିରାପଦ ଥିବା ପରି ମନେହୁଏ |  ଶ୍ୱାସନଳୀରେ ଥିବା ବ‌ହଳିଅ ଖଙ୍କାରକୁ ତରଳ କରି ଏହା କାମ କରେ ବୋଲି ବିଶ୍ୱାସ କରାଯାଏ | 

ଅନ୍ତତଃ ପକ୍ଷେ ୧୯୩୩ ମସିହା ପରଠାରୁ  ଏହା ଚିକିତ୍ସାଳୟରେ ବ୍ୟବହୃତ ହୋଇଆସୁଛି। ଏହା ଏକ ସାଧାରଣ ଔଷଧ ଏବଂ ବିନା ପ୍ରେସକ୍ରିପସନରେ ଉପଲବ୍ଧ |   ଯୁକ୍ତରାଷ୍ଟ୍ରରେ ହୋଲସେଲ ମୂଲ୍ୟ ଡୋଜ ପିଛା  ୦.୧୦ ଡଲାରରୁ କମ୍ ଅଟେ।  ୨୯୧୭ରେ ଏହା ଯୁକ୍ତରାଷ୍ଟ୍ରରେ ୨୩୪ତମ ସାଧାରଣ ପ୍ରେସକ୍ରିପସନ ଷଧ ଥିଲା, ଯେଉଁଥିରେ ଦୁଇ ଲକ୍ଷରୁ ଅଧିକ ପ୍ରେସକ୍ରିପସନ ରହିଥିଲା |  

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ଗିନ୍ନି ମାହି

ଗିନ୍ନି ମାହି (ଜନ୍ମ ୧୯୮୮) ଜଣେ ରାପ, ହିପ-ହପ (hip-hop) ଓ ପଞ୍ଜାବୀ ଲୋକ ସଙ୍ଗୀତ ଗାୟିକା ଥଲେ । ଯିଏ ଭାରତର ପଞ୍ଜାବରେ ଥିବା ଜଲନ୍ଧରରେ ଜନ୍ମ ହୋଇଥିଲେ । ଫାନ ବାବା ସାହିବ ଦି ଓ ଡେଞ୍ଜର ଚମାର ଗୀତ ଗାଇ ପ୍ରସିଦ୍ଧି ଲାଭ କଲେ ଯାହା ସୋସିଆଲ ମିଡିଆରେ ଭାଇରାଲ ହୋଇଗଲା । ସେ ଜର୍ମାନୀରେ ଗ୍ଲୋବାଲ ମିଡିଆ ଫୋରମରେ ଯୋଗଦାନ କଲ୍ଲେ ଯେଉଁଠାରେ ବେତ୍ରାଘାତ ବିରୁଦ୍ଧରେ ପ୍ରଚାର କରିବାରୁ ତାଙ୍କୁ 'ସମାନତା ଓ ସ୍ୱାଧୀନତା ଯୁବା କଣ୍ଠ' (Young Voice in Equality and Freedom,) ନାମକ ଉପନାମ ଦିଆଯାଇଥିଲା ।https://www.m.dw.com/en/global-media-forum-2018-global-inequalities-and-the-digital-future/a-44122976?xtref=https%253A%252F%252Fwww.google.co.in%252F

ଲତା ମଙ୍ଗେସକର ଓ ଶ୍ରେୟା ଘୋଷାଲଙ୍କୁ ଗିନ୍ନି ଦେବତା ମାନନ୍ତି ଓ ତାଙ୍କ ଗୀତରେ ବି. ଆର. ଆମ୍ବେଦକରଙ୍କର ବାର୍ତ୍ତା ଥାଏ । ଭାରତ ବାହାରେ କାନାଡ଼ା, ଗ୍ରୀସ, ଇଟାଲି, ଜର୍ମାନୀ ଓ ଯୁକ୍ତରାଜ୍ୟକୁ ଯାଇ ସେହି ସ୍ଥାନମାନଙ୍କରେ ପ୍ରଦର୍ଶନ କରିଛନ୍ତି । ଦିଲ୍ଲୀରେ ୨୦୧୬ ମସିହାରେ 'ଏନ‌ଡିଟିଭି'ର ବରଖା ଦତ୍ତ ତାଙ୍କର ସାକ୍ଷାତକାର ନେଇଥିଲେ ।   ପରବର୍ତ୍ତୀ କାଳରେ 'ଆଜତକ' ଟିଭି ଚାନେଲ ତରଫରୁ ସାହିତ୍ୟ ନାମକ ଏକ ଜୀବନ୍ତ ପ୍ରଦର୍ଶନରେ ଭାଗ ନେଇଥିଲେ । ଷ୍ଟେଜ ଉପରେ ଭାରତୀୟ ସମାଜରେ ମହିଳା ସମାନତା ଉପରେ ବକ୍ତୃତା ଦେଇଥିଲେ ।{{cite AV media| url-status = live| archive-url = https://ghostarchive.org/varchive/youtube/20211209/ok5MXktGGAk| archive-date = 2021-12-09| url = https://www.youtube.com/watch?v=ok5MXktGGAk

ପ୍ରାକ୍ ଜୀବନ
ଗିନ୍ନି ମାହି ପିତା ରାକେଶ ଚନ୍ଦର ମାହି  ଓ ମାତା ପରମଜିତ କୌର ମାହିଙ୍କ ଔରଷରୁ ପଞ୍ଜାବରେ ଥିବା ଜଳନ୍ଧରର ଅବଦପୁରରେ ଜନ୍ମ ଗ୍ରହଣ କରିଥିଲେ । ତାଙ୍କର ମୂଳ ନାମ ଥିଲେ ଗୁରକନ‌ୱାଲ ଭାରତୀ । ଏକ ଭଗବାନ ଭାବରେ ବିଶ୍ୱାସ ରଖୁଥିବା ରବିଦାସ୍ସିଆ ସ‌ହିତ ମାହି ପରିବାର ଜଡ଼ିତ ଥିଲେ ।  ଏହି ପରିବାର ଦଳିତ ଗୋଷ୍ଠିର ଥିଲେ । ଅତି କୋମଳ ୭ ବର୍ଷ ବୟସରେ ସେ ତାଙ୍କ ପିତାଙ୍କ ପାଖରେ ଗାଇବାକୁ ଆରମ୍ଭ କରିଥିଲେ । ତାଙ୍କର ଷ୍ଟେଜ ନାମ ଗିନ୍ନି ମାହି ଥିଲା କିନ୍ତୁ ତାଙ୍କର ମୂଳ ନାମ ଗୁରକନ‌ୱାଲ ଭାରତୀ ଥିଲା । ତାଙ୍କ ପିତା ତାଙ୍କର ସମସ୍ତ ସନ୍ତାନମାନଙ୍କର ସାଙ୍ଗିଆ ବଦଳେଇ ଦେଇ ମାହି କରିଦେଇଥିଲେ ଯାହା ତାଙ୍କ ଭାରତୀୟ ବୋଲି ସମ୍ମାନ ଦେବ । ଏୟାର ଟିକେଟିଙ୍ଗ ଚାକିରୀ ଛାଡ଼ି ତାଙ୍କର ପିତା ମାହିର ବୃତି ବିଷୟରେ ଧ୍ୟାନ ଦେଇ ପରିଚାଳନା କରିଥିଲେ । ହଂସ ରାଜ ମହିଳା ମହା ବିଦ୍ୟାଳୟରେ ସଙ୍ଗୀତରେ ସେ ସ୍ନାତକ ଅଧ୍ୟ‌ୟନ କରୁଛନ୍ତି ।  

ମାହିଙ୍କୁ ମାତ୍ର ୫ ବର୍ଷ ବୟସ ହୋଇଥିଲା ବେଳେ ତାଙ୍କର ଗୀତ ପ୍ରତିଭା ବିଷୟରେ ଅବଗତ ହୋଇ ଜଳନ୍ଧରର କଳା ଜଗତ ନାରାୟଣ ସ୍କୁଲରେ ନାମ ଲେଖାଇଦେଲେ । ପରବର୍ତ୍ତୀ ସମୟରେ ଅମର ଷ୍ଟୁଡିଓର ଅମରଜୀତ ସିଂହଙ୍କ ସଂସ୍ପର୍ଶରେ ଆସି ଭକ୍ତି ଗୀତ ଗାଇ ଦୁଇଟି ଆଲବମ ତିଆରି ହୋଇଥିଲା । ମାତ୍ର ୧୨ ବର୍ଷ ବୟସରେ ସେ ଜୀବନ୍ତ ପ୍ରଦର୍ଶନ କରିଥିଲେ । ସଙ୍ଗୀତରେ ପିଏଚଡି (PhD) କରି ନିଜ ନାମ ପୁର୍ବରୁ ଡକ୍ଟର ଲେଖିବା ତାଙ୍କର ଅଭିପ୍ରାୟ ଅଛି । ଭବିଷ୍ୟତରେ ସେ ମୁମ୍ବାଇ ଆସି ସେଠାରେ ବଲିଉଡ ପ୍ରଚ୍ଛଦପଟ ଗାୟିକା ହେବାକୁ ଅଭିଳାଷ ରଖିଛନ୍ତି । 

 ବୃତ୍ତି 

 ସାମାଜିକ ନ୍ୟାୟ ଓ ତାଙ୍କର ସଙ୍ଗୀତ 
ମାହି ରବିଦାସିଆ ଗୋଷ୍ଠିର ଭକ୍ତି ଗୀତ ଗାଇ ଆରମ୍ଭ କରିଥିଲେ । ବାବା ସାହେବ ଆମ୍ବେଦକର ବିଷୟରେ ଗୀତ ଗାଇ ସେ ପ୍ରସିଦ୍ଧି ପାଇଥିଲେ । ତାଙ୍କର ପ୍ରଥମ ଗୀତ ମଧ୍ୟରୁ ଗୋଟିଏ ଥିଲା "ଫାନ ବାବା ସାହେବ ଦି" ଯାହା ଆମ୍ବେଦକରଙ୍କ ପ୍ରତି ଶ୍ରଦ୍ଧାଞ୍ଜଳୀ ଥିଲା ।  ଆମ୍ବେଦକର ମାହିଙ୍କର ପ୍ରେରଣା  ଥିଲେ ଓ ଜାତି ଭେଦ ଯୋଗୁ ସାମାଜିକ ଉତ୍ପୀଡ଼ନ ହେଉଥିବା ବିଷୟରେ ସେ ଗୀତ ଲେଖୁଛନ୍ତି । ତାଙ୍କ ଗୀତଗୁଡ଼ିକୁ ଗୋଟିଏ ଦଳ ନୀରିକ୍ଷଣ କରି ଦେଖୁଛନ୍ତି ଯେପରି ତାହା କାହାରି ପ୍ରତି ଅପମାନ ସୂଚକ ବ ହେବ ଓ ସେହି ଦଳରେ ତାଙ୍କର ପିତା, ସଙ୍ଗୀତ ନିର୍ଦ୍ଦେଶକ ଅମରଜୀତ ସିଂହ ଓ ଭିଡିର ନିର୍ଦ୍ଦେଶକ ରମନ ରାଜପୁତ ଅଛନ୍ତି । 

ଆଧାର
ପ୍ରଣତି ମିଶ୍ର

ପ୍ରଣତି ମିଶ୍ର (ଜନ୍ମ : ୧୨ ମଇ ୧୯୭୦) ଜଣେ ଭାରତୀୟ ଧାବିକା । ୧୯୯୦ ଏସୀୟ କ୍ରୀଡ଼ାର ୪*୪୦୦ମି ରିଲେ ପ୍ରତିଯୋଗିତାରେ ସେ ଭାରତ ପାଇଁ ରୌପ୍ୟପଦକ ଜିତିଥିଲେ । ପ୍ରଣତିଙ୍କ ସହିତ ଏହି ରିଲେ ଦୌଡ଼ରେ ପି.ଟି. ଉଷା, କୁଟ୍ଟୀ ସାରମ୍ମା ଓ ଶାନ୍ତିମଲ ଫିଲିପ୍ସ ଦୌଡ଼ିଥିଲେ ।

ପ୍ରଣତି ବର୍ତ୍ତମାନ ଭୁବନେଶ୍ୱରରେ ଭାରତୀୟ ଖାଦ୍ୟ ପ୍ରାଧିକରଣ ଅନୁଷ୍ଠାନରେ କାର୍ଯ୍ୟରତ ।

ଖେଳ ଜୀବନ
 
ପ୍ରଣତି ସ୍କୁଲରେ ପଢ଼ିବାବେଳଠୁ ଦୌଡ଼କୁଦ, କବାଡ଼ି, ଖୋଖୋ ଆଦି ଖେଳ ଖେଳୁଥିଲେ । ଭାରତୀୟ କ୍ରୀଡ଼ା ପ୍ରାଧିକରଣର କଟକ ଶାଖାରେ ସେ ଦୌଡ଼କୁଦ ଖେଳର ବିଧିବଦ୍ଧ କୋଚିଂ ନେବା ଆରମ୍ଭ କରିଥିଲେ । ୧୯୮୫ରୁ ୧୯୮୭ ମଧ୍ୟରେ ରାଜ୍ୟ ସ୍କୁଲ ଆଥଲେଟିକ ମିଟରେ ସେ ଲଗାତାର ୩ ବର୍ଷ ଶ୍ରେଷ୍ଠ ଧାବିକା ବିବେଚିତ ହୋଇଥିଲେ । ୧୯୮୫ରୁ ୧୯୯୦ ମଧ୍ୟରେ ରାଜ୍ୟ ଆଥଲେଟିକ ମିଟରେ ସେ ୧୦୦ମି, ୨୦୦ମି, ୪୦୦ମି ଆଦି ପ୍ରତିଯୋଗିତା ବହୁବାର ଜିତିଥିଲେ । 
thumb|ପ୍ରଣତି ଏକ ଦୌଡ଼ ପ୍ରତିଯୋଗିତାରେ
ତାଙ୍କର ବ୍ୟବସାୟିକ ଖେଳୁଆଡ଼ ଜୀବନ ୧୯୮୫ ମସିହାରୁ ଆରମ୍ଭ ହୋଇ ୧୯୯୨ ମସିହା ପର୍ଯ୍ୟନ୍ତ ଚାଲିଥିଲା । ଏହି ସମୟ ଭିତରେ ସେ ଜିତିଥିବା କିଛି ପଦକ :
 ୧୯୮୫ରେ ଥିରୁଅନନ୍ତପୁରମରେ ଅନୁଷ୍ଠିତ ଜାତୀୟ ସ୍କୁଲ ଆଥଲେଟିକ ମିଟରେ ୨୦୦ମି ପ୍ରତିଯୋଗିତାରେ ରୌପ୍ୟ 
 ୧୯୮୬-୧୯୮୭ ବର୍ଷରେ ଜୁନିୟର ନେସନାଲ ଆଥଲେଟିକ ମିଟର ୨୦୦ମି ଓ ୪୦୦ମି ପ୍ରତିଯୋଗିତାରେ ସ୍ୱର୍ଣ୍ଣପଦକ 
 ୧୯୮୮-୮୯ବର୍ଷରେ ଜୁନିୟର ନେସନାଲ ଆଥଲେଟିକ ମିଟର ୨୦୦ମି,୪୦୦ମି ଓ ୮୦୦ମି ପ୍ରତିଯୋଗିତାରେ ରୌପ୍ୟ ପଦକ 
 ୧୯୮୮-୮୯ବର୍ଷରେ ସିନିୟର ନେସନାଲ ଆଥଲେଟିକ ମିଟର ୪୦୦ମି ପ୍ରତିଯୋଗିତାରେ ସ୍ୱର୍ଣ୍ଣ ଓ ୨୦୦ମି ପ୍ରତିଯୋଗିତାରେ ରୌପ୍ୟ ପଦକ
 ୧୯୮୯-୯୦ବର୍ଷରେ ସିନିୟର ନେସନାଲ ଆଥଲେଟିକ ମିଟର ୪୦୦ମି ପ୍ରତିଯୋଗିତାରେ ସ୍ୱର୍ଣ୍ଣ ଓ ୨୦୦ମି ପ୍ରତିଯୋଗିତାରେ ରୌପ୍ୟ ପଦକ
 ୧୯୮୭-୮୮ବର୍ଷରେ ଚେନ୍ନାଇରେ ଆଥଲେଟିକ ପରମିଟ ମିଟରେ ୪*୪୦୦ ରିଲେ ପ୍ରତିଯୋଗିତାରେ ସ୍ୱର୍ଣ୍ଣ ପଦକ
 ୧୯୮୮-୮୯ବର୍ଷରେ ଆଥଲେଟିକ ପରମିଟ ମିଟରେ ୪*୪୦୦ ରିଲେ ଓ ୪୦୦ମି ପ୍ରତିଯୋଗିତାରେ ରୌପ୍ୟ ପଦକ
 ୧୯୯୦ ବିଜିଂ ଏସୀୟ କ୍ରୀଡ଼ାରେ ୪*୪୦୦ ରିଲେ ସ୍ପର୍ଦ୍ଧାରେ ପି.ଟି. ଉଷା, କୁଟ୍ଟୀ ସାରମ୍ମା ଓ ଶାନ୍ତିମଲ ଫିଲିପ୍ସଙ୍କ ସହିତ ରୌପ୍ୟ ପଦକ । ସେମାଙ୍କର ଟାଇମିଂ ଥିଲା ୩:୩୮.୪୫
 

ବ୍ୟକ୍ତିଗତ ଜୀବନ
ପ୍ରଣତି, ବଲାଙ୍ଗୀରରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଲମ୍ବୋଦର ମିଶ୍ର ଓ ମାତାଙ୍କ ନାମ କୁମୁଦିନୀ ମିଶ୍ର । ୪ ଭାଇ ଓ ୩ ଭଉଣୀଙ୍କ ମଧ୍ୟରେ ପ୍ରଣତିଙ୍କ ସ୍ଥାନ ଥିଲା ପଞ୍ଚମ । ୩ ଭଉଣୀ ସମସ୍ତେ ଖେଳାଳି । ସେ  ସରକାରୀ ହାଇସ୍କୁଲ ବଲାଙ୍ଗୀର ଓ ରାଜେନ୍ଦ୍ର କଲେଜ, ବଲାଙ୍ଗୀରରେ ପାଠ ପଢ଼ିଥିଲେ ।

ପ୍ରଣତି ୧୯୯୯ ମସିହାରେ ସଚ୍ଚିକାନ୍ତ ପତିଙ୍କୁ ବିବାହ କରିଥିଲେ । ସଚ୍ଚିକାନ୍ତ ଭାରତୀୟ ଷ୍ଟେଟବ୍ୟାଙ୍କରେ କାମ କରନ୍ତି । ସେମାନଙ୍କର ଗୋଟିଏ ପୁଅ ଅଛି । ପ୍ରଣତି ବର୍ତ୍ତମାନ ସପରିବାର ଭୁବନେଶରରେ ବାସ କରନ୍ତି ।

ଆଧାର

ଶ୍ରେଣୀ:୧୯୭୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଖେଳାଳି
ଶ୍ରେଣୀ:ଓଡ଼ିଶାର ମହିଳା ଖେଳାଳୀ
ଶ୍ରେଣୀ:ଏକବିଂଶ ଶତାବ୍ଦୀର ଭାରତୀୟ ଖେଳାଳୀ
ଶ୍ରେଣୀ:ଓଡ଼ିଆ ଖେଳାଳି
ଅମୃତା ସୁରେଶ

ଅମୃତା ସୁରେଶ (ଜନ୍ମ ୨ ଅଗଷ୍ଟ ୧୯୯୦) ଜଣେ ଭାରତୀୟ ଗାୟିକା, କବୟିତ୍ରୀ, ରେଡିଓ ଜକି (radio jockey) ଓ କମ୍ପୋଜର ଅଟନ୍ତି । ୨୦୦୭ ମସିହାରେ ରିଏଲିଟି ଟେଲିଭିଜନର ଏସିଆ ନେଟର ଷ୍ଟାର ଗାୟିକା ପ୍ରତିଯୋଗୀତାରେ ଗୀତ ଗାଇ ସେ ଲୋକପ୍ରିୟ ହୋଇଥିଲେ । ତା'ପରଠାରୁ ସେ ଅନେକ ଚଳଚ୍ଚିତ୍ର ଓ ଅଲବନ ନିମନ୍ତେ ସେ ଗୀତ ଗାଇଛନ୍ତି । 'ରେଡିଓ ସୁନୋ ୯୧.୭'ର (Radio Suno 91.7) ସଙ୍ଗୀତ ସିରିଆଲ 'ସୁନୋ ମେଲୋଡ଼ି'ରେ ସେ ବିଖ୍ୟାତ ରେଡିଓ  ଜକି ହୋଇଥିଲେ । ୨୦୧୪ ଖ୍ରଷ୍ଟାବ୍ଦରେ ସେ ଅମୃତମ୍ ଗମୟମ୍ ନାମକ ଏକ ରକ ଓ ପ‌ପ ସଙ୍ଗୀତ ବ୍ୟାଣ୍ଡ ପ୍ରତିଷ୍ଠ କରିଥିଲେ ଯେଉଁଥିରେ ସେ ଓ ତାଙ୍କ ଭଉଣୀ ମୁଖ୍ୟ କଳାକାର ଥିଲେ ।

ପ୍ରାକ୍ ଜୀବନ
ଲୈଲା ଓ ସଙ୍ଗୀତକାର ପି. ଆର. ସୁରେଶଙ୍କ ଔରସରୁ ୨ ଅଗଷ୍ଟ ୧୯୯୦ ମସିହାର ଅମୃତା ଜନ୍ମ ଗ୍ରହଣ କରିଥିଲେ । ତାଙ୍କର ପିତା ସୁରେଶ ହିନ୍ଦୁ ଥିଲେ ଓ ମାତା ଲୈଲା ଖ୍ରୀଷ୍ଟିଆନ ଥିଲେ । ଅମୃତାଙ୍କଠାରୁ ୫ ବର୍ଷ ସାନ ଭଉଣୀ ଅଭିରାମି ସୁରେଶ ମଧ୍ୟ ଜଣେ ଗାୟିକା ଓ ଗୀତିକାର ଥିଲେ । ସେମାନଙ୍କର ବାସ ସ୍ଥାନ କୋଚିର ଏଡାପଲ୍ଲି ଥିଲା । ଗୋଟିଏ ସଙ୍ଗୀତଜ୍ଞ ପରିବାରରେ ଜନ୍ମ ହୋଇଥିବାରୁ ସେ ଅଳ୍ପ ବୟସରୁ ସଙ୍ଗୀତ ପ୍ରତି ପ୍ରେରଣା ପାଇ ରୁଚି ରଖିଥିଲେ । ମାତ୍ର ତିନି ବର୍ଷ ବୟସରୁ ସେ ଗାଇବାକୁ ଆରମ୍ଭ କରିଥିଲେ; ସେଲିନ‌ ଡାୟୋନ ଓ ମାଇକେଲ ଜାକସନ ଭଳି ଗାୟକଠାରୁ ସେ ପ୍ରେରଣା ପାଇଥିଲେ । ସ୍କୁଲରେ ଅମୃତା ଜଣେ ଶୀର୍ଷ ଶ୍ରେଣୀର ଛାତ୍ରୀ ଥିଲେ । ରିଏଲିଟି ଟେଲିଭିଜନର ପ୍ରତିଯୋଗୀତାର ଭାଗ ନେବା ପାଇଁ ସେ ୧୨ତମ ଷ୍ଟାଣ୍ଡାର୍ଡ ଛାଡ଼ିଥଲେ ଓ ପରବର୍ତ୍ତୀ ସମୟରେ ଘରୋଇ ଭାବରେ ତାହା ପାସ କରିଥିଲେ । ଏହା ପରେ ସେ ବିବିଏରେ ସ୍ନାତକ ହେଲେ ଓ ଏମ‌ବିଏ କଲେ ଏବଂ କର୍ଣ୍ଣାଟକୀ ଓ ହିନ୍ଦୁସ୍ଥାନୀ କ୍ଲାସିକାଲ ସଙ୍ଗୀତରେ ଡିଗ୍ରୀ ହାସଲ କରିଥିଲେ ।

ବୃତ୍ତି
ସଙ୍ଗୀତ
ଗୋଟିଏ ସଙ୍ଗୀତ ପରିବାରରୁ ଆସିଥିବାରୁ ସେ ବାଲ୍ୟାବସ୍ଥାରେ ମଞ୍ଚରେ ପ୍ରଦର୍ଶନ ଦେବା ଆରମ୍ଭ କରିଥିଲେ । ଅଷ୍ଟମ ଶ୍ରେଣୀର ଛାତ୍ରୀ ଥିଲା ବେଳେ ନାଦିର ଶାହଙ୍କର ମଞ୍ଚ ପ୍ରଦର୍ଶନରେ ଶିଶୁ ଗାୟିକା ଭାବରେ କାମ କରିଥିଲେ । ୨୦୦୭ ମସିହାରେ ସେ ଏସିଆନେଟ ଆଇଡିଆ ଷ୍ଟାର ସିଙ୍ଗର ପ୍ରତିଯୋଗିତାରେ ଦ୍ୱିତୀୟ ବର୍ଷ ନିମନ୍ତେ ଭାଗ ନେଇଥିଲେ ଜଣେ ଲୋକପ୍ରିୟ ଗାୟିକ ସାବ୍ୟସ୍ତ ହୋଇଥିଲେ । ଏହି ପ୍ରଦର୍ଶନ ତାଙ୍କୁ ଚଳଚ୍ଚିତ୍ର ଜଗତକୁ ଯିବା ପାଇଁ ସାହାଯ୍ୟ କରିଥିଲା । ସେହି ଦେନଠାରୁ ଅନେକ ମଲୟାଲମ ଚଳଚ୍ଚିତ୍ରରେ ସେ ପ୍ରଚ୍ଛଦପଟ ଗାୟିକ କାମ ସମ୍ପାଦନ କରୁଛନ୍ତି । ପ୍ରଚ୍ଛଦପଟ ଗାୟିକା ଭାବରେ ତାଙ୍କର ପ୍ରଥମ ଚିତ୍ର ଥିଲା ପୁଲ୍ଲିମ୍ୟାନ ଯାହାକୁ ଶରେଥ କମ୍ପୋଜ କରିଥିଲେ । ଆଗାଥନ ଚଳଚ୍ଚିତ୍ରରେ (୨୦୧୦) ସେ ମୁନ୍ଥିରପୁ ଗୀତ ଗାଇଥିଲେ ଯାହା ଲୋକମାନେ ପସନ୍ଦ କରିଥିଲେ । 

ଶରେଥଙ୍କ ସଙ୍ଗୀତ ନିର୍ଦ୍ଦଶନାର ଆଲବମ 'ସ୍ଟ୍ରବେରି ଥେୟାମ'ରେ (୨୦୧୪) ସେ 'କନ୍ନୁ କରୁଥ' ଗୀତ ଗାଇଥିଲେ ଯେଉଁଥିରେ ଲୋକ ସଙ୍ଗୀତ ଓ ପଶ୍ଚିମ ସଙ୍ଗୀତର ମିଶ୍ରଣ ଥିଲା ଓ ସେହି ୯ ଟ୍ରାକ ଅଲବମକୁ ଲୋକମାନେ ବ‌ହୁତ ପସନ୍ଦ କରିଥିଲେ ।  ସେହି ୨୦୧୪ ମସିହାରେ ଅମୃତା ନିଜର ଏକ ରକ୍ ପ‌ପ୍ ବ୍ୟାଣ୍ଡ 'ଅମୃତମ୍ ଗମୟ' ପ୍ରତିଷ୍ଠା କରିଥିଲେ ।  ଅମୃତା ଓ ତାଙ୍କର ଭଗିନୀ ସେହି ବ୍ୟାଣ୍ଡର ମୂଖ୍ୟ କଳାକାର ଥିଲେ । ତାହା ପ୍ରତିଷ୍ଠା ହେବାର ମାତ୍ର ୬ ମାସ ମଧ୍ୟରେ ଗିଗରେ (gigs) ଆନ୍ତର୍ଜାତୀୟ ପ୍ରଦର୍ଶନ କରିଥିଲେ ।

ଆଧାର
ଅସାମାଜିକ ବ୍ୟକ୍ତିତ୍ୱ ରୋଗ

ଅସାମାଜିକ ବ୍ୟକ୍ତିତ୍ୱ ରୋଗ ( ASPD କିମ୍ବା APD ) ହେଉଛି ଏକ ବ୍ୟକ୍ତିତ୍ୱ ବ୍ୟାଧି ଯାହାକି ଅନ୍ୟମାନଙ୍କ ଅଧିକାରକୁ ଅବମାନନା କରିବାର ଏକ ଦୀର୍ଘକାଳୀନ ଢାଞ୍ଚା |  ଏଥିରେ ପ୍ରାୟ ଅପରାଧର ଇତିହାସ, ବାରମ୍ବାର ମିଥ୍ୟା କହିବା, ଖରାପ ଯୋଜନା, ଆକ୍ରମଣାତ୍ମକ ଆଚରଣ, ଅନ୍ୟମାନଙ୍କ ସୁରକ୍ଷା ପ୍ରତି ଧ୍ୟାନ ନ ଦେବା ଏବଂ ଅନ୍ୟର କ୍ଷତି କରିବା ପରେ ଉଦାସୀନତା |  ଜଟିଳତା ମଧ୍ୟରେ ବେକାରୀ ଏବଂ ଆତ୍ମହତ୍ୟା ଅନ୍ତର୍ଭୁକ୍ତ ହୋଇପାରେ |  

ପାରିବାରିକ ଇତିହାସ, ଦାରିଦ୍ର୍ୟ, ଏବଂ ଶିଶୁମାନଙ୍କ ପ୍ରତି ଉପେକ୍ଷ ଓ ନିର୍ଯ୍ୟାତନା  ଇତ୍ୟାଦି ଏହି ବ୍ୟାଧିର ସଙ୍କଟକାରକ ।   ଅତି କମରେ ୧୫ ଆଚରଣ ବ୍ୟାଧି ଥାଏ ।   ଏହି ରୋଗ ନିର୍ଣ୍ଣୟ ପାଇଁ ରୋଗୀ ବୟସ ୧୭ ବର୍ଷରୁ ଅଧିକ ହେବା ଆବଶ୍ୟକ ।  ଏହା ଏକ କ୍ଲଷ୍ଟର ବି ବ୍ୟକ୍ତିତ୍ୱ ବ୍ୟାଧି ।

ଏହାର କୌଣସି ନିର୍ଦ୍ଦିଷ୍ଟ ଚିକିତ୍ସା ନ ଥିବାରୁ କେବଳ ଲକ୍ଷଣଗୁଡିକର ଉନ୍ନତି ପାଇଁ ପ୍ରୟାସ କରିବାକୁ ହୁଏ |  ଡାକ୍ତରଖାନା ଚିକିତ୍ସା ଉପଯୋଗୀ ସାବ୍ୟସ୍ତ ହୋଇ ନାହିଁ।  ଏହି ରୋଗ ଏକ ବର୍ଷରେ ପ୍ରାୟ ୦.୨%ରୁ ୩.୩% ଲୋକଙ୍କୁ ପ୍ରଭାବିତ କରିଥିଲା |  ମହିଳାଙ୍କ ତୁଳନାରେ ପୁରୁଷମାନେ ପ୍ରାୟ ତିନି ଗୁଣ ଅଧିକ ପ୍ରଭାବିତ ହୁଅନ୍ତି।   ମଦ୍ୟପାନରେ ଥିବା ପୁରୁଷଙ୍କ ସଂଖ୍ୟାରେ ପଦାର୍ଥର ଅପବ୍ୟବହାର ବ୍ୟାଧି ହାର ୭୦%ରୁ ଅଧିକ ହୋଇପାରେ |  ବୟସ ବୃଦ୍ଧି ସହିତ ଅବସ୍ଥା କମ୍ ହୋଇପାରେ।  ହିଂସା ହେତୁ ଯେଉଁମାନେ ପ୍ରଭାବିତ ହୁଅନ୍ତି ସେମାନଙ୍କ ମୃତ୍ୟୁ ହେବାର ସମ୍ଭାବନା ଅଧିକ। 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ଦୁଃଖୀଶ୍ୟାମ ତ୍ରିପାଠୀ

ଦୁଃଖୀଶ୍ୟାମ ତ୍ରିପାଠୀ (ଜନ୍ମ : ୯ ଜୁଲାଇ ୧୯୫୩) ଜଣେ ଭାରତୀୟ ଓଡ଼ିଆ-ଭାଷୀ ଗାୟକ । ସେ ନିମାଇଁ ଚରଣ ହରିଚନ୍ଦନଙ୍କଦ୍ୱାରା ଗଭୀର ଭାବେ ପ୍ରଭାବିତ ହୋଇଥିଲେ ଓ ହରିଚନ୍ଦନଙ୍କଦ୍ୱାରା ବୋଲାଯାଇଥିବା ଅନେକ ଗୀତ ସେହି ଶୈଳୀରେ ଗାଇଥିଲେ ।

 ଜୀବନୀ 
 ପ୍ରାରମ୍ଭିକ ଜୀବନ 
ଦୁଃଖୀଶ୍ୟାମ ତ୍ରିପାଠୀ ୧୯୫୩ ମସିହା ଜୁଲାଇ ମାସ ୯ ତାରିଖରେ ଓଡ଼ିଶାର ବଲାଙ୍ଗୀର ଜିଲ୍ଲାର ଫଟାମୁଣ୍ଡା ଗାଁରେ ଜନ୍ମହୋଇଥିଲେ । ତାଙ୍କ ପିତାଙ୍କ ନାମ ଘାସିରାମ ତ୍ରିପାଠୀ ଓ ମାତାଙ୍କ ନାମ ରାଧିକ ତ୍ରିପାଠୀ ଥିଲା । ତାଙ୍କର ଜେଜେବାପା ଦାଶରଥି ତ୍ରିପାଠୀ ତାଙ୍କ ଗାଁର ଗୌନ୍ତିଆ (ଜମିଦାର) ଥିଲେ । ଜେଜେବାପା କଳଗାଉଣାରେ ବିଭିନ୍ନ ଗୀତ ଶୁଣୁଥିଲେ । ବାଳକ ଦୁଃଖୀଶ୍ୟାମଙ୍କୁ ନିମାଇଁ ଚରଣ ହରିଚନ୍ଦନଙ୍କ ଗୀତ ବେଶି ଆକର୍ଷିତ କରିଥିଲା ଓ ସେ ତାଙ୍କୁ ଅନୁସରଣ କରି ତାଙ୍କ ଭଳି ଗାଇବାକୁ ଚେଷ୍ଟା କରୁଥିଲେ ।

 ସଙ୍ଗୀତ 
୧୯୮୩ ମସିହା ମେ ମାସରେ ଭୁବନେଶ୍ୱରରୁ ପୁରୀ ଯିବାବେଳେ ବସରେ ସେ ପୁରୀନିବାସୀ ବନମାଳୀ ପୃଷ୍ଟିଙ୍କୁ ଭେଟି ପୃଷ୍ଟିଙ୍କ ପୁରୀସ୍ଥିତ ଶ୍ରୀକ୍ଷେତ୍ର କଳା ପ୍ରତିଷ୍ଠାନ ନାମରେ ଅନୁଷ୍ଠାନ ବାବଦରେ ଜାଣିବାକୁ ପାଇଥିଲେ । ପରେ ପୃଷ୍ଟିଙ୍କ ସହାୟତରେ ସେ ନିମାଇଁ ଚରଣ ହରିଚନ୍ଦନଙ୍କୁ ଭେଟିଥିଲେ । ହରିଚନ୍ଦନ, ତ୍ରିପାଠୀଙ୍କୁ ଜଗମୋହନରେ ଭଜନ କରିବା ପାଇଁ ଉତ୍ସାହିତ କରିଥିଲେ ଓ ତ୍ରିପାଠୀଙ୍କ ହରିଚନ୍ଦନଙ୍କ ଅନେକ ଗୀତ ସେଠାରେ ଗାଇଲେ । ଗୀତ ଶୁଣି ମନ୍ଦିର ସେବାୟତମାନେ ଆସି ଫୁଲମାଳ ଦେଇ ଚନ୍ଦନ ଲେପି ବଧାଇ ଜଣାଇଥିଲେ । ତ୍ରିପାଠୀ ହରିଚନନ୍ଦନଙ୍କୁ ନିଜ ସଂଗୀତ ଗୁରୁ ମାନି ତାଙ୍କୁ ଅନୁସରଣ କରନ୍ତି ବୋଲି ପ୍ରକାଶ କରିଥିଲେ । ପରେ ପ୍ରଫୁଲ୍ଲ କର ମଧ୍ୟ ତ୍ରିପାଠୀଙ୍କ କଣ୍ଠରେ ଜେଇ, ସାର୍ଥକ, ସିଦ୍ଧାର୍ଥ ଆଦି କମ୍ପାନୀ ଜରିଆରେ ହରିଚନ୍ଦନଙ୍କ ଗୀତସବୁ ରେକର୍ଡ କରାଇବାରେ ସାହାଯ୍ୟ କରିଥିଲେ । କରଙ୍କ ରଚିତ ୮ଟି ଗୀତ ମଧ୍ୟ ତ୍ରିପାଠୀ ନିଜ ସ୍ବର ଓ ନିଜ ଶୈଳୀରେ ଗାଇଥିଲେ ।

 ଆଧାର 

ଶ୍ରେଣୀ:ଓଡ଼ିଆ କଣ୍ଠଶିଳ୍ପୀ
ଶ୍ରେଣୀ:୧୯୫୩ ଜନ୍ମ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:ଜୀବିତ ବ୍ୟକ୍ତି
ପିତମ ପାଢ଼ୀ

ପିତମ ପାଢ଼ୀ (ଜନ୍ମ: ୪ ଫେବୃଆରୀ ୧୯୭୨) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପଟ୍ଟାଙ୍ଗି ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ  ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ପିତମ ପାଢ଼ୀ ୧୯୭୨ ମସିହାର ଫେବୃଆରୀ ୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦଶରଥ ପାଢ଼ୀ ଓ ପତ୍ନୀଙ୍କ ନାମ ସୁଶୀଳା ପାଢ଼ୀ ।

 ରାଜନୈତିକ ଜୀବନ 
ପିତମ ପାଢ଼ୀ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।

 ଆଧାର 

 ବାହାର ଆଧାର 
 

ଶ୍ରେଣୀ:୧୯୭୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କୋରାପୁଟ ଜିଲ୍ଲାର ଲୋକ
ଶ୍ରେଣୀ:୧୬ଶ  ଓଡ଼ିଶା ବିଧାନ ସଭାର ସଭ୍ୟ
ଡେକ୍ସମିଥାଇଲଫେନିଡେଟ

ଡେକ୍ସମିଥାଇଲଫେନିଡେଟ, ଏକ ବ୍ୟବସାୟୀକ ନାମ ଫୋକାଲିନ୍,  ହେଉଛି ଏକ ଔଷଧ ଯାହା ୫ ବର୍ଷରୁ ଅଧିକ ବୟସ୍କଙ୍କ ଧ୍ୟାନାଭାବ ଓ ଅତିସକ୍ରିୟତା ବିକାର (ADHD) ରୋଗର ଚିକିତ୍ସା ପାଇଁ ବ୍ୟବହୃତ ହୁଏ |  ୪ ସପ୍ତାହ ପରେ ଯଦି କୌଣସି ଉପକାର ଦେଖାଯାଏ ନାହିଁ ତେବେ ଏହାର ବ୍ୟବହାର ବନ୍ଦ କରିବା ଯୁକ୍ତିଯୁକ୍ତ |  ଏହା ପାଟିରେ ଦିଆଯାଏ |  ତୁରନ୍ତ କର୍ମକ୍ଷମ ସୂତ୍ର ୫ ଘଣ୍ଟା ପର୍ଯ୍ୟନ୍ତ ରହିଥାଏ ଏବଂ ବର୍ଦ୍ଧିତ କର୍ମକ୍ଷମ ସୂତ୍ର ୧୨ ଘଣ୍ଟା ପର୍ଯ୍ୟନ୍ତ ରହିଥାଏ | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ଭୋକ କମିବା ଏବଂ ଜ୍ୱର ଅନ୍ତର୍ଭୁକ୍ତ |  ଗୁରୁତର ପାର୍ଶ୍ୱ ପ୍ରତିକ୍ରିୟାରେ ଔଷଧ ଅପବ୍ୟବ‌ହାର, ସାଇକୋସିସ୍, ହଠାତ୍ ହୃଦ୍‌ରୋଘ ମୃତ୍ୟୁ, ମାନିଆ, ଆନାଫାଇଲକ୍‌ସିସ, ବାତ ଏବଂ ବିପଦପୂର୍ଣ୍ଣ ଭାବରେ ଦୀର୍ଘସ୍ଥାୟୀ ଇରେକ୍ସନ୍ ପ୍ରୟାପ୍ରିଜ୍ମ ହୋଇପାରେ |  ଗର୍ଭାବସ୍ଥା ଏବଂ ସ୍ତନ୍ୟପାନ ସମୟରେ ସୁରକ୍ଷା ଅସ୍ପଷ୍ଟ ଅଟେ |  ଡେକ୍ସମିଥାଇଲଫେନିଡେଟ୍ ହେଉଛି ଏକ କେନ୍ଦ୍ରୀୟ ସ୍ନାୟୁ ପ୍ରଣାଳୀ ଉତ୍ତେଜକ  |   ଏହି ରୋଗରେ ଏହି ଔଷଧ କିପରି କାମ କରେ, ତାହା ଅସ୍ପଷ୍ଟ |  ଏହା ମିଥାଇଲଫେନିଡେଟର ଅଧିକ ସକ୍ରିୟ ଏନାନ୍ସିଓମର(

)  ଅଟେ | 

ଯୁକ୍ତରାଷ୍ଟ୍ରରେ ୨୦୦୧ ମସିହାରେ ଡାକ୍ତରୀ ବ୍ୟବହାର ପାଇଁ ଡେକ୍ସମେଥାଇଲଫେନିଡେଟ୍ ଅନୁମୋଦିତ ହୋଇଥିଲା |   ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ |  ଯୁକ୍ତରାଷ୍ଟ୍ରରେ ଏକ ମାସର ଯୋଗାଣର ହୋଲସେଲ ମୂଲ୍ୟ ପ୍ରାୟ ୮ ଡଲାର ଅଟେ ।  ୨୦୧୭ ମସିହାରେ ଏହା ଆମେରିକାର ୧୮୯ ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ତିନି ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା।   ଏହା ସ୍ୱିଜରଲ୍ୟାଣ୍ଡରେ ମଧ୍ୟ ଉପଲବ୍ଧ |  

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ପାରାବାଇ ମୁନିୟାମ୍ମା

ପାରାବାଇ ମୁନିୟାମ୍ମା (୨୫ଜୁନ ୧୯୩୭ - ୨୯ ମାର୍ଚ୍ଚ ୨୦୨୦) ଜଣେ ଭାରତୀୟ ଲୋକ ସଙ୍ଗୀତ ଗାୟିକା ଓ ଅଭିନେତ୍ରୀ ଥିଲେ । ମଦୁରାଇର ପାରାବାଇ ଗ୍ରାମରେ ଜନ୍ମ ଗ୍ରହଣ କରିଥିବାର ତାଙ୍କର ନାମ ପୂର୍ବରୁ ପାରାବାଇ ବିଶେଷଣ ଲାଗିଛି । ଅନେକ ତାମିଳ ଚଳଚ୍ଚିତ୍ରରେ ସେ ସ‌ହକଳାକାର ଭାବରେ କାମ କରିଥିବା ସ‌ହିତ ପ୍ରଚ୍ଛଦପଟ ଗାୟିକା ଥିଲେ । ପାରାବାଇଙ୍କର କଲାଇଗନାର ଟିଭିରେ (Kalaignar TV) ନିଜସ୍ୱ ଏକ 'ରୋଷେଇ ପ୍ରଦର୍ଶନ' ସିରିଆଲ ଥିଲା ।   କଲିଉଡ (Kollywood) ଚଳଚ୍ଚିତ୍ର ଉଦ୍ୟୋଗକୁ ସଙ୍ଗୀତ ନିର୍ଦ୍ଦେଶକ ବିଦ୍ୟାସାଗର ତାଙ୍କ ଆଣିଥିଲେ ଓ ପରିଚିତ କରେଇଥିଲେ । 

ବୃତ୍ତି
ମୁନିୟାମ୍ମା‌ ଗାୟିକା ଭାବରେ ତାଙ୍କର ପେଷା ଆରମ୍ଭ କରି ସାଂସ୍କୃତିକ ମନ୍ଦିର ଉତ୍ସାବମାନଙ୍କରେ ପ୍ରଦର୍ଶନ କରିବାକୁ ଲାଗିଲେ ଓ ତାଙ୍କୁ ୬୦ ବର୍ଷ ବୟସ ହେବା ବେଳକୁ ସେ ୨,୦୦୦ ମଞ୍ଚରେ ଲୋକଗୀତ ପ୍ରଦର୍ଶନ କରିଥିଲେ ଓ ଏହା ମଧ୍ୟରେ ଲକ୍ଷ୍ଣଣ ସ୍ମୃତି (Lakshman Sruthi) ସଂସ୍ଥା ତରଫରୁ ଲଣ୍ଡନ, ସିଙ୍ଗାପୁର ଓ ମାଲୟେସିଆକୁ ଯାଇ ସେଠାରେ ପ୍ରଦର୍ଶନ କରିଥିଲେ । 
ଦି ହିନ୍ଦୁ ଖରବକାଗଜରେ ଏକ ଇଣ୍ଟରଭିଉରେ ସେ ଦର୍ଶେଇଥିଲେ, ପୁରାତନ ଲୋକ ସଙ୍ଗୀତ ଓ ନୃତ୍ୟ ସମ୍ପର୍କୀୟ ପ୍ରଦର୍ଶନକୁ ବିଦେଶରେ ମଧ୍ୟ ମାନବ ଜାତି ଆଦର କରୁଛନ୍ତି ଓ ସମ୍ମାନ ଦେଉଛନ୍ତି ।

ପାରାବାଇ ଜୀବନରେ ଶିର୍ଷରେ ଥିବା ବେଳେ ଅନେକ ସଙ୍ଗୀତ ନିର୍ଦ୍ଦେଶକ ଯେପରିକି ଏ ଆର ରହମନ ତାଙ୍କୁ ୧୯୯୫ରେ ନିର୍ମିତ 'ମୁଥୁ' ଚଳଚ୍ଚିତ୍ରରେ ଗାଇବାକୁ ନିମନ୍ତ୍ରଣ ଦେଇଥିଲେ କିନ୍ତୁ ସେ କୌଣସି ଅଜ୍ଞାତ କାରଣରୁ ବିନୟର ସ‌ହିତ ତାକୁ ପ୍ରତ୍ୟାଖ୍ୟାନ କରିଥିଲେ । ଆଉ ମଧ୍ୟ ସଙ୍ଗୀତ ନିର୍ଦ୍ଦେଶକ ବିଦ୍ୟାସାଗାର ତାଙ୍କୁ ୨୦୦୩ରେ ଧୁଲ ନାମକ ଚଳଚ୍ଚିତ୍ରେ ଗାଇବାକୁ ଅନୁରୋଧ କରିଥିଲେ ଓ ସେ ତାହାକୁ ସ୍ୱୀକାର କରିଥିଲେ । ଧୁଲ ଚଳଚ୍ଚିତ୍ରରେ ସେ ପ୍ରଥମ ଥର ପାଇଁ ପ୍ରଚ୍ଛଦପଟ ଗାୟିକା ଭାବରେ କାମ କରି ପ୍ରଥମ ଚଳଚ୍ଚିତ୍ର ଗୀତ ସିଙ୍ଗମ ପୋଲା ନ‌ଦନ୍ତୁ ବାରନ ଗାଇଥିଲେ ଓ ଲଢ଼େଇ ସୁଟିଙ୍ଗ ସମୟରେ ହୋଇଥିବା ସେହି ଗୀତ ବ‌ହୁଳ ଭାବରେ ଆଦର ଲାଭ କରିଥିଲା । ଅବଶେଷରେ ତାଙ୍କୁ ୬୦ ବର୍ଷ ହୋଇଥିବା ବେଳେ ସେହି ଚଳଚ୍ଚିତ୍ରରେ ସେହି ନିର୍ଦ୍ଦେଶକ ତାଙ୍କୁ ଗୋଟିଏ ପାର୍ଶ ଭୂମିକାରେ ଅଭିନୟ କରିବାକୁ ସୁଯୋଗ ଦେଇଥିଲେ ଯାହା ତାଙ୍କର ପ୍ରଥମ ଚଳଚ୍ଚିତ୍ର ଅଭିବୟ ଥିଲା । ଏହା ପରେ ସେ ୫୦ରୁ ଉର୍ଦ୍ଧ୍ୱ  ଚଳଚ୍ଚିତ୍ରରେ ଜେଜେମା ବା ଆଇ ଭୂମିକାରେ ଅଭିନୟ କରିଥିଲେ । ସେହି ଚଳଚ୍ଚିତ୍ରର ସଫଳତା ଯୋଗୁ ମୁନିୟାମ୍ମାଙ୍କୁ ଚଳଚ୍ଚିତ୍ର ଉଦ୍ୟୋଗରେ ଆହୁରି ଅନେକ ପ୍ରସ୍ତାବ ମିଳିଥିଲା ।

ନଭେମ୍ବର ୨୦୧୯ ମସିହାର ସେ ସମ୍ପୁର୍ଣ୍ଣ ଅସୁସ୍ଥତା ହେତୁ ମୃତ୍ୟ ବରଣ କରିବା ଖବର ଗୁଜବ ହୋଇ ବୁଲୁଥିଲା । ଫେବୃଆରୀ ୨୦୨୦ରେ ମାୟନ‌ଧି  ଚଳଚ୍ଚିତ୍ରକୁ ଉତ୍ସାହିତ କରିବା ପାଇଁ ସେ ଅଭିନେତା ଅବି ଶ୍ରବଣନଙ୍କ ଅନୁରୋଧ କ୍ରମେ ଅନେକ ବର୍ଷାର ଅସୁସ୍ଥତା ସତ୍ତ୍ୱେ ଥିଏଟରକୁ ଯାଇଥିଲେ । ତାମିଲନାଡ଼ୁ ସରକାର ୨୦୧୯ ମସିହାରେ ତାଙ୍କୁ ତାଙ୍କର ଅବଦାନ ନିମନ୍ତେ କଲାଇମଣି (Kalaimamani) ପୁରସ୍କାର ଦେଇ ସମ୍ମାନିତ କରିଥିଲେ । 

ମୃତ୍ୟୁ
ମୁନିୟାମ୍ମା ୨୦୨୦ ମସିହାର ୨୯ ତାରିଖ ଦିନ ୮୨ ବର୍ଷ ବୟସରେ ବେମାରୀରେ ପିଡ଼ିତ ଇହଲୀଳା ସମ୍ଭରଣ କରିଥିଲେ ।

ଆଧାର
ବିନୀତ ଶରଣ

ବିନୀତ ଶରଣ, ଓଡ଼ିଶା ଉଚ୍ଚ ନ୍ୟାୟାଳୟର ୨୯ତମ ମୁଖ୍ୟ ବିଚାରପତି (୨୬ ଫେବୃଆରୀ ୨୦୧୬ - ୬ ଅଗଷ୍ଟ ୨୦୧୮)। ସେ କର୍ଣ୍ଣାଟକ ଉଚ୍ଚ ନ୍ୟାୟାଳୟ ଏବଂ ଆହ୍ଲାବାଦ ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି ତଥା ଭାରତର ସର୍ବୋଚ୍ଚ ନ୍ୟାୟାଳୟର ପ୍ରାକ୍ତନ ବିଚାରପତି ।

 ବୃତ୍ତିଗତ ଜୀବନ 
ଜଷ୍ଟିସ୍ ଶରଣ ୧୧ ମଇ ୧୯୫୭ରେ ଉତ୍ତର ପ୍ରଦେଶର ବିଜନୌରରେ ଜନ୍ମଗ୍ରହଣ କରିଥିଲେ । ଆଲାହାବାଦ ବିଶ୍ୱବିଦ୍ୟାଳୟରେ ୧୯୭୬ ମସିହାରେ ସ୍ନାତକ ଡିଗ୍ରୀ ଶିକ୍ଷା ସମାପ୍ତ କରିବା ପରେ ସେ ୨୮ ଜୁଲାଇ ୧୯୮୦ରେ ଆଇନ ଶିକ୍ଷା ସମାପ୍ତ ପୂର୍ବକ ଓକିଲାତି ଜୀବନ ଆରମ୍ଭ କରିଥିଲେ । ସେ ଆଇନର ସମସ୍ତ ପ୍ରସଙ୍ଗରେ ଆଲାହାବାଦ ଉଚ୍ଚ ନ୍ୟାୟାଳୟରେ ଓକିଲାତି କରିବା ଆରମ୍ଭ କରିଥିଲେ । ସେ ୧୪ ଫେବୃଆରୀ ୨୦୦୨ରେ ଆହ୍ଲାବାଦ ହାଇକୋର୍ଟର ସ୍ଥାୟୀ ବିଚାରପତି ଭାବରେ ନିଯୁକ୍ତ ହୋଇଥିଲେ । ଏହା ପରେ ତାଙ୍କୁ ୧୬ ଫେବୃଆରୀ ୨୦୧୫ରେ କର୍ଣ୍ଣାଟକ ହାଇକୋର୍ଟକୁ ସ୍ଥାନାନ୍ତର କରାଯାଇଥିଲା ଏବଂ ୨୬ ଫେବୃଆରୀ ୨୦୧୬ରେ ତାଙ୍କୁ ଓଡ଼ିଶା ଉଚ୍ଚ ନ୍ୟାୟାଳୟର ପ୍ରଧାନ ବିଚାରପତି ଭାବରେ ନିଯୁକ୍ତ କରାଯାଇଥିଲା ।

ସେ ୭ ଅଗଷ୍ଟ ୨୦୧୮ରେ ଭାରତର ସୁପ୍ରିମକୋର୍ଟର ବିଚାରପତି ଭାବରେ ନିଯୁକ୍ତ ହୋଇଥିଲେ ।

 ଐତିହାସିକ ଫୈସଲା 

 ଆଧାର 

ଶ୍ରେଣୀ:୧୯୫୭ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି